[Eich cyfeiriad]

[Dyddiad]

Annwyl [enw’r AC]

**Effaith y celfyddydau a diwylliant ar iechyd a llesiant**

Rwyf i’n ysgrifennu fel un sy’n preswylio yn [**enw’r etholaeth**] neu ar ran sefydliad celfyddydol/trydydd sector yn (**enw’r etholaeth/rhanbarth)**.

Hoffwn dynnu eich sylw at faes y celfyddydau, iechyd a llesiant sydd ar gynnydd, a’r ffordd y mae Cymru yn cael ei chydnabod fwyfwy fel arweinydd byd-eang. Mae’r celfyddydau iechyd a llesiant yn cynnwys unrhyw brosiect, ymyriad neu gomisiwn celfyddydol y bwriedir y bydd yn gwella iechyd a llesiant. Wrth i waith yn y maes gynyddu, felly hefyd mae dealltwriaeth a mesur ei effaith, a bellach ceir corff cynyddol o dystiolaeth ar y pwnc.

Mae’r dystiolaeth yn dangos bod gan y celfyddydau rôl hanfodol i’w chwarae yn hyrwyddo iechyd da ac atal a rheoli salwch. Mae Sefydliad Iechyd y Byd wedi galw ar lywodraethau i fabwysiadu dull croestoriadol, o fewn ac ar draws meysydd polisi traddodiadol, er mwyn gwireddu potensial y celfyddydau ar gyfer iechyd y cyhoedd fel yr amlygwyd mewn erthygl ddiweddar yn The Lancet The Arts in Public Health Policy.

Mae UCL wedi cyhoeddi llawer o adroddiadau ymchwil ar y celfyddydau ac iechyd, gan gynnwys The Impact of Arts and Cultural Engagement on Population Health sy’n datgelu dirnadaeth newydd o’r ffordd mae ymgysylltu â’r celfyddydau ac iechyd yn gysylltiedig â hir oes a chanlyniadau iechyd ar hyd ein bywydau. Mae ymchwil wedi dangos ymddygiadau iechyd a chymdeithasol mwy cadarnhaol mewn plant a phobl ifanc; gwell iechyd meddwl mewn oedolion, risg is o iselder a dementia yn ddiweddarach mewn bywyd a lefelau is o boen cronig a llesgedd.

Fel ffenomen fyd-eang, mae maes y Celfyddydau mewn Iechyd wedi cael ysgogiad o’r newydd yng Nghymru dros y blynyddoedd diwethaf yn sgil Deddf Llesiant Cenedlaethau’r Dyfodol (2015). Daw’r Ddeddf â gwahanol nodau at ei gilydd er mwyn meithrin diwylliant ac iaith Gymraeg ffyniannus ochr yn ochr â hyrwyddo Cymru fwy iach – rhan o weledigaeth gyfannol ar gyfer dyfodol mwy cynaliadwy.

Sefydlwyd Grŵp Trawsbleidiol y Senedd ar y Celfyddydau ac Iechyd yn 2017 gan Eluned Morgan AC, sydd bellach yn Brif Weinidog. Fe’i holynwyd yn Gadeirydd gan Jayne Bryant AC. Y Cadeirydd newydd yw Heledd Fychan AC ac mae’r Grŵp yn bodoli i godi ymwybyddiaeth o waith celfyddydau ac iechyd ymhlith Aelodau’r Senedd a gweithio at gyflawni dylanwad gwleidyddol i sicrhau cymorth polisi ar gyfer y maes gwaith allweddol hwn.

Dros y blynyddoedd diwethaf, cafwyd dealltwriaeth gynyddol o’r effaith y gall cyfranogi yn y celfyddydau ei gael ar iechyd a llesiant. Drwy ategu meddyginiaeth a gofal, gall y celfyddydau wella iechyd pobl sy’n profi problemau iechyd meddyliol neu gorfforol a gwella eu llesiant. Gall ymgysylltu a’r celfyddydau gefnogi atal clefydau a hyrwyddo llesiant. Gall y celfyddydau wella amgylcheddau gofal iechyd a bod yn fuddiol o ran cadw staff a chynnal eu hysbryd, eu llesiant a’u datblygiad proffesiynol.

Mae llawer o brosiectau bellach yn defnyddio dull ymarfer celfyddyd gymdeithasol, gan weithio mewn lleoliadau cymunedol, a elwir yn aml yn ‘gyfranogol’, tra bod modelau eraill yn integreiddio’n agos at systemau gofal iechyd, megis ‘rhagnodi cymdeithasol’, sy’n galluogi meddygon teulu i ragnodi gweithgareddau (celfyddydol) er mwyn hybu llesiant cleifion, yn enwedig i’r rheini sydd angen gofal ‘mwy na meddyginiaeth’ yn unig. Mae’r celfyddydau’n elfen graidd o Fframwaith Rhagnodi Cymdeithasol  i Gymru sydd newydd ei gyhoeddi.

Mae cyfnod newydd cyffrous o ddatblygu’r Celfyddydau ac Iechyd yng Nghymru’n bosibl drwy nifer o symudiadau strategol beiddgar a wneir ar lefel genedlaethol. Mae Memorandwm o Gytundeb rhwng Cyngor Celfyddydau Cymru a Chonffederasiwn GIG Cymru ers 2018 wedi helpu i ddatblygu meysydd o weithio ar y cyd â’r nod o godi ymwybyddiaeth o’r buddion y gall y celfyddydau eu cyflwyno i iechyd a llesiant. Drwy’r Memorandwm mae’r ddau gorff wedi codi ymwybyddiaeth o’r buddiannau. Mae effaith y bartneriaeth wedi cefnogi penodi Cydlynwyr Celfyddydau ac Iechyd ar draws Byrddau Iechyd Lleol ac ymddiriedolaeth GIG Prifysgol Felindre, cronfa Loteri Celfyddydau Iechyd a Llesiant penodol gan Gyngor Celfyddydau Cymru i feithrin partneriaethau iechyd a chelfyddydol a nifer o gyfleoedd eiriolaeth ar y cyd.

***(Ychwanegwch destun a thystiolaeth am waith eich sefydliad)***

Darllen pellach ac adnoddau

Ffilm fer Addysg a Gwella Iechyd Cymru ‘Manteision celf mewn gofal iechyd’

WAHWN (Rhwydwaith Iechyd a Llesiant Celfyddydau Cymru)

Celfyddydau, Iechyd a Lles Cyngor y Celfyddydau

Yn gywir

(enw)